CELEX: 62010CN0462
Language: mt
Date: 2010-09-24 00:00:00
Title: Kawża C-462/10 P: Appell ippreżentat fl- 24 ta’ Settembru 2010 minn Evropaïki Dynamiki — Proigmena Systimata Tilepikoinonion Pliroforikis kai Tilematikis AE mis-sentenza mogħtija mill-Qorti Ġenerali (Il-Ħames Awla) fit- 8 ta’ Lulju 2010 fil-Kawża T-331/06: Evropaïki Dynamiki — Proigmena Systimata Tilepikoinonion Pliroforikis kai Tilematikis AE vs L-Aġenzija Ewropea għall-Ambjent (EEA)

20.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 317/24
            
         Appell ippreżentat fl-24 ta’ Settembru 2010 minn Evropaïki Dynamiki — Proigmena Systimata Tilepikoinonion Pliroforikis kai Tilematikis AE mis-sentenza mogħtija mill-Qorti Ġenerali (Il-Ħames Awla) fit-8 ta’ Lulju 2010 fil-Kawża T-331/06: Evropaïki Dynamiki — Proigmena Systimata Tilepikoinonion Pliroforikis kai Tilematikis AE vs L-Aġenzija Ewropea għall-Ambjent (EEA)
   (Kawża C-462/10 P)
   ()
   2010/C 317/43
   Lingwa tal-kawża: l-Ingliż
   
      Partijiet
   
   
      Appellanti: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (rappreżentant: N. Korogiannakis, Δικηγόρος)
   
      Appellata: L-Aġenzija Ewropea għall-Ambjent (EEA)
   
      Talbiet tal-appellanti
   
   
               —
            
            
               tannulla d-deċiżjoni tal-Qorti Ġenerali
            
         
               —
            
            
               tannulla d-deċiżjoni tal-EEA li ċaħdet l-offerta tal-appellanti u tagħti l-kuntratt lill-kuntrattur magħżul;
            
         
               —
            
            
               tordna lill-EEA tħallas l-ispejjeż legali tal-appellanti marbuta mar-rikors tal-Kawża T-331/06 u ma’ dan l-appell, anki jekk dan l-appell jiġi miċħud.
            
         
      Aggravji u argumenti prinċipali
   
   
               (1)
            
            
               L-appellanti ssostni li l-Qorti Ġenerali wettqet żball ta’ liġi billi adottat interpretazzjoni żbaljata jew billi ma applikatx l-Artikolu 97 tar-Regolament Finanzjarju (1) u l-Artikolu 138 tar-Regoli ta’ Implementazzjoni, peress illi t-tħabbir tas-sottokriterju qabel it-tfigħ tal-offerti huwa essenzjali sabiex l-offerenti jkunu jistgħu jippreżentaw l-aħjar offerta. Il-Qorti Ġenerali wettqet żball meta ċaħdet l-argument tal-appellanti dwar il-konfużjoni bejn il-kriterji ta’ għażla u l-kriterji ta’ għoti billi ddeċidiet illi dan l-argument tressaq b’mod tardiv. L-appellanti ssostni li anki li kieku l-approċċ tal-Qorti Ġenerali kien korrett, hija interpretat b’mod żbaljat il-kontenut tal-ispeċifikazzjonijiet tal-kuntratt meta eżaminat jekk l-użu tas-CV individwali fil-fażi tal-għoti jiksirx l-ispeċifikazzjonijiet tal-kuntratt.
            
         
               (2)
            
            
               Barra minn hekk, l-appellanti ssostni li l-fatt li r-rapport ta’ evalwazzjoni huwa abbozzat b’tali mod sabiex ma jsirx magħruf kif il-Kumitat ta’ Evalwazzjoni wasal għall-konklużjonijiet tiegħu ma jistax jiġi attribwit lill-appellanti. Jekk l-EEA ma enfasizzatx iktar is-sottokriterji dan imissu wassal direttament għall-annullament tad-deċiżjoni kkontestata minħabba nuqqas ta’ motivazzjoni peress illi l-fatt li “mhuwiex ċar” liema kienu l-kriterji użati jaqa’ taħt l-obbligu ta’ motivazzjoni.
            
         
               (3)
            
            
               Fir-rigward tal-politika ambjentali, l-appellanti ssostni li l-Qorti Ġenerali wettqet żball meta ddeċidiet li l-kriterju ta’ għoti fformulat b’mod daqstant ġenerali huwa sodisfatt bis-sempliċi ċertifikat ta’ sottomissjoni li huwa wieħed mill-metodi ta’ kif prova hija prodotta. Il-Qorti Ġenerali wettqet żball meta injorat il-fatt li l-politika ambjentali tista’ tiġi eżaminata biss fil-fażi tal-għażla.
            
         
               (4)
            
            
               Il-Qorti Ġenerali naqset milli tiddeċiedi li l-EEA kisret l-Artikolu 100(2) tar-Regolament Finanzjarju u l-Artikolu 149(2) tar-Regoli ta’ Implementazzjoni billi ma żvelatx ir-rapport ta’ evalwazzjoni sħiħ lill-offerenti li talbuh sabiex ikunu jistgħu jevalwaw ir-raġunijiet għaċ-ċaħda tal-offerti tagħhom.
            
         
               (5)
            
            
               Barra minn hekk, ir-raġunament tal-Qorti Ġenerali, minbarra li huwa żbaljat, mhux biss jikser l-obbligu ġenerali u li kien diġà jeżisti ta’ motivazzjoni, iżda wkoll it-Trattat ta’ Lisbona li jagħti lill-Karta tad-Drittijiet Fundamentali tal-UE l-istess valur legali bħat-Trattati, b’mod partikolari l-Artikolu 41.
            
         
               (6)
            
            
               Fl-aħħar nett, l-appellanti ssostni li s-sentenza appellata mhux biss ma mmotivatx biżżejjed iċ-ċaħda tal-motivi individwali dwar l-iżball manifest ta’ evalwazzjoni iżda lanqas biss eżaminathom individwalment.
            
         
      (1)  Regolament tal-Kunsill (KE, EURATOM) Nru 1605/25, tal-25 ta’ Gunju 2002, rigward ir-Regolament Finanazjarju applikabbli ghall-bagit generali tal-Komunitajiet Ewropej (ĠU Edizzjoni Speċjali bil-Malti, Kapitolu 1, Vol. 4, p. 74)